## Carlos Mazón visita la Vall de Laguar, una de les zones afectades per les altes precipitacions

*** El cap del Consell ha estat acompanyat per l’alcalde de la localitat, Juan Carlos Mengual Mengual**

El president de la Generalitat Valenciana, Carlos Mazón, ha visitat este matí el municipi de la Vall de Laguar, en la comarca de la Marina Alta, una de les zones afectades per les altes precipitacions que s’han registrat en els últims dies en la província d’Alacant.

Carlos Mazón ha estat acompanyat per l’alcalde de la localitat, Juan Carlos Mengual Mengual, pels diputats provincials Francisco Cano i Arturo Poquet i per l’inspector cap del Consorci Provincial de Bombers d’Alacant, Francisco Rubio.

El president de la Generalitat s’ha acostat fins a l’entorn de la presa d’Isbert, que estos dies està arreplegant tota l’aigua de la zona, a on han arribat a registrar-se 400 litres per metre quadrat en les veïnes Vall de Gallinera i Vall d’Ebo.

Fecha: 06/03/2025